CELEX: 22008D0101
Language: el
Date: 2008-09-26 00:00:00
Title: Απόφαση της Μεικτής Επιτροπής του ΕΟΧ αριθ. 101/2008, της 26ης Σεπτεμβρίου 2008 , για την τροποποίηση του παραρτήματος IV (Ενέργεια) της συμφωνίας για τον ΕΟΧ

20.11.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 309/24
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 101/2008
   της 26ης Σεπτεμβρίου 2008
   για την τροποποίηση του παραρτήματος IV (Ενέργεια) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη:
   τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα IV της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 28/2008 της 14ης Μαρτίου 2008 (1).
            
         
               (2)
            
            
               O κανονισμός (ΕΚ) αριθ. 1775/2005 του Ευρωπαϊκού Κοινοβουλίου και του Συμβουλίου, της 28ης Σεπτεμβρίου 2005, περί όρων πρόσβασης στα δίκτυα μεταφοράς φυσικού αερίου (2) πρέπει να ενσωματωθεί στη συμφωνία,
            
         ΑΠΟΦΑΣΙΖΕΙ:
   Άρθρο 1
   Μετά το σημείο 26 (Οδηγία 2005/32/ΕΚ του Ευρωπαϊκού Κοινοβουλίου και του Συμβουλίου) του παραρτήματος IV της συμφωνίας παρεμβάλλεται το ακόλουθο σημείο:
   
               «27.
            
            
               
                  32005 R 1775: Κανονισμός (ΕΚ) αριθ. 1775/2005 του Ευρωπαϊκού Κοινοβουλίου και του Συμβουλίου, της 28ης Σεπτεμβρίου 2005, περί όρων πρόσβασης στα δίκτυα μεταφοράς φυσικού αερίου (ΕΕ L 289 της 3.11.2005, σ. 1).
               Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
               
                           α)
                        
                        
                           Το άρθρο 16 του κανονισμού προβλέπει παρέκκλιση από τον κανονισμό για τα δίκτυα μεταφοράς φυσικού αερίου που βρίσκονται στα κράτη μέλη καθ’ όσο χρόνο ισχύουν οι παρεκκλίσεις που έχουν χορηγηθεί δυνάμει του άρθρου 28 της οδηγίας 2003/55/ΕΚ. Η Νορβηγία έλαβε το καθεστώς αναδυόμενης αγοράς, σύμφωνα με το άρθρο 28 παράγραφος 2 της οδηγίας 2003/55/ΕΚ. Κατά συνέπεια, ο κανονισμός δεν εφαρμόζεται για τη Νορβηγία πριν από την εκπνοή της περιόδου παρέκκλισης.
                        
                     
                           β)
                        
                        
                           Οι σχετικές χώρες ΕΖΕΣ θα κληθούν να αποστείλουν παρατηρητές στη συνεδρίαση της Επιτροπής που συγκροτείται στο άρθρο 14. Οι αντιπρόσωποι των κρατών ΕΖΕΣ συμμετέχουν πλήρως στις εργασίες της επιτροπής, αλλά δεν έχουν δικαίωμα ψήφου.»
                        
                     
         Άρθρο 2
   Τα κείμενα του κανονισμού (ΕΚ) αριθ. 1775/2005 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 27 Σεπτεμβρίου 2008, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 26 Σεπτεμβρίου 2008.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Η Α.Υ. O Πρίγκιπας Νικόλαος του ΛΙΧΤΕΝΣΤΑΪΝ
         
      
   
   
      (1)  ΕΕ L 182 της 10.7.2008, σ. 19.
   
      (2)  ΕΕ L 289 της 3.11.2005, σ. 1.
   
      (3)  Έχουν αναφερθεί συνταγματικές απαιτήσεις.
   
      Κοινή δήλωση των συμβαλλομένων μερών στην απόφαση αριθ. 101/2008 σχετικά με την εφαρμογή στη συμφωνία για τον ΕΟΧ του κανονισμού (ΕΚ) αριθ. 1775/2005 του Ευρωπαϊκού Κοινοβουλίου και του Συμβουλίου, της 28ης Σεπτεμβρίου 2005, περί όρων πρόσβασης στα δίκτυα μεταφοράς φυσικού αερίου
      Στο πλαίσιο της διπυλωνικής δομής της συμφωνίας για τον ΕΟΧ (άρθρο 93 παράγραφος 2), η νέα κοινοτική νομοθεσία πρέπει να θεσπίζεται μέσω απόφασης της Μεικτής Επιτροπής. Οι κατευθυντήριες γραμμές στο πλαίσιο του κανονισμού περί όρων πρόσβασης στα δίκτυα μεταφοράς φυσικού αερίου είναι νομικά δεσμευτικές για όλα τα κράτη μέλη. Ως εκ τούτου, νέες κατευθυντήριες γραμμές ή τροποποιήσεις υφιστάμενων κατευθυντήριων γραμμών πρέπει να θεωρούνται νέα κοινοτική νομοθεσία, για τη θέσπιση της οποίας απαιτείται η έγκριση της Μεικτής Επιτροπής του ΕΟΧ, σύμφωνα με το άρθρο 98 της συμφωνίας για τον ΕΟΧ.